На основу члана 32. и 98. Закона о локалној самоуправи (“Службени гласник РС” број 129/07, 83/14- др. закон и 101/16-др.закон), члана 41., 131., 132. и 138. Статута Општине Владичин Хан („Службени гласник Пчињског округа“, број 21/08 и 8/09 и „Службени гласник града Врања“ број 11/13, 5/17 и 14/17), члана 3. и 5. став 1. Одлуке о оснивању Савета за међунационалне односе у Општини Владичин Хан („Службени гласник Града Врања“, број 41/2013) и члана 128. Пословника Скупштине општине Владичин Хан („Службени гласник Града Врања“, број 12/14-пречишћен текст и 22/15, 43/16, 17/17 и 11/18), Скупштина општине Владичин Хан, на седници одржаној дана 09.06.2018.године, доноси

**РЕШЕЊЕ**

**О ПРЕСТАНКУ МАНДАТА ЧЛАНОВА**

**САВЕТА ЗА МЕЂУНАЦИОНАЛНЕ ОДНОСЕ У ОПШТИНИ ВЛАДИЧИН ХАН**

**I**

 Престаје мандат члановима Савет за међунационалне односе, због истека периода на који су именовани и то:

1. Фадилу Куртићу, ссс из Владичиног Хана, с. Прекодолце,, представник ромске националне мањине
2. Предрагу Крстићу, ссс из Владичиног Хана, ул. Немањина број 3, представник ромске националне мањине
3. Слађану Ристићу, ссс из Владичиног Хана, ул. Карађорђева број 88, представник ромске националне мањине,
4. Снежани Стаменковић, трговцу из Владичиног Хана, ул. Ј.Ј.Змаја 131, представница српског народа
5. Маји Стевановић, ссс из Владичиног Хана, с. Прекодолце представница српског народа
6. Небојши Зафировићу, машинском техничару из Владичиног Хана, с. Стубал представник српског народа

**II**

 Решење ступа на снагу даном доношења, а објавиће се у „Службеном гласнику Града Врања“

Образложење

Правни основ за доношење наведеног Решења садржан је у одредбама члана 32. и 98. Закона о локалној самоуправи (“Службени гласник РС” број 129/07, 83/14- др. закон и 101/16-др.закон), члана 41., 131., 132. и 138. Статута Општине Владичин Хан („Службени гласник Пчињског округа“, број 21/08 и 8/09 и „Службени гласник града Врања“ број 11/13, 5/17 и 14/17), члана 3. и 5. став 1. Одлуке о оснивању Савета за међунационалне односе у Општини Владичин Хан („Службени гласник Града Врања“, број 41/2013) и члана 128. Пословника Скупштине општине Владичин Хан („Службени гласник Града Врања“, број 12/14-пречишћен текст и 22/15, 43/16, 17/17 и 11/18).

Чланом 98. Закона о локалној самоуправи између осталог прописано је да се у национално мешовитим јединицама локалне самоуправе оснива се савет за међунационалне односе, као самостално радно тело, које чине представници српског народа и националних мањина, одређено је шта се сматра национално мешовитим јединицама локалне самоуправе, да се делокруг, састав, избор чланова и начин рада савета за међунационалне односе уређује се одлуком скупштине јединице локалне самоуправе.

Чланом 131. и 132. Статута Општине Владичин Хан прописано је да се оснива се савет за међунационалне односе, као самостално радно тело, које чине представници српског народа и националних мањина, те да се делокруг, састав, избор чланова и начин рада савета за међунационалне односе уређује се одлуком Скупштине општине.

Чланом 3. и 5. став 1. Одлуке о оснивању Савета за међунационалне односе у Општини Владичин Хан прописано је да Савет чини укупно 6 чланова, 3 представника српског народа и 3 представника ромске заједнице, те да мандат чланова Савета траје четири године и тече од тренутка избора у Скупштини општине.

Због истека мандата члановима Савета за међунационалне односе наведеним у решењу, сагласно напред наведеним одредбама Закона и подзаконских аката, а у складу са надлежностима Скупштине општине Владичин Хан прописаним чланом 32. Закона о локалној самоуправи и чланом 41. Статута Општине Владичин Хан, доноси се Решење као у диспозитиву.

**Упутство о правном средству**: Против овог решења може се покренути управни спор пред Управним судом – Одељење у Нишу у року од 30 дана од дана пријема решења.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-86/4/18-I**

 **ПРЕДСЕДНИЦА,**

 **Данијела Поповић**